ন্যাচারাল হিস্ট্রি মিউজিয়াম, লন্ডন
লন্ডনের ন্যাচারাল হিস্ট্রি মিউজিয়াম হল একটি জাদুঘর, যেখানে প্রাকৃতিক ইতিহাসের বিভিন্ন অংশ থেকে বিস্তৃত নমুনা প্রদর্শন করা হয়। এটি দক্ষিণ কেনসিংটনের এক্সিবিশন রোডের তিনটি প্রধান জাদুঘরের মধ্যে একটি, অন্যগুলি হল বিজ্ঞান যাদুঘর ও ভিক্টোরিয়া অ্যান্ড অ্যালবার্ট মিউজিয়াম। ন্যাচারাল হিস্ট্রি মিউজিয়ামের প্রধান সম্মুখভাগ অবশ্য ক্রোমওয়েল রোডে অবস্থিত। যাদুঘরটি পাঁচটি প্রধান সংগ্রহের (উদ্ভিদবিদ্যা, কীটতত্ত্ব, খনিজবিদ্যা, জীবাশ্মবিদ্যা এবং প্রাণীবিদ্যা) মধ্যে প্রায় ৮০ মিলিয়ন আইটেম সমন্বিত জীবন ও পৃথিবী বিজ্ঞানের নমুনাগুলির আবাসস্থল। জাদুঘরটি শ্রেণিবিন্যাস, সনাক্তকরণ ও সংরক্ষণে বিশেষায়িত গবেষণার কেন্দ্র। প্রতিষ্ঠানের বয়স বিবেচনা করে, অনেক সংগ্রহেরই ঐতিহাসিক ও বৈজ্ঞানিক মূল্য রয়েছে, যেমন চার্লস ডারউইনের সংগ্রহ করা নমুনা।